ΔΙΑΤΑΞΗ ΤΟΥ ΠΡΟΕΔΡΟΥ ΤΟΥ ΔΙΚΑΣΤΗΡΙΟΥ ΤΗΣ 29ΗΣ ΜΑΡΤΙΟΥ 1982. - ALLGEMEINE ELEKTRICITAETS-GESELLSCHAFT AEG-TELEFUNKEN AG ΚΑΤΑ ΕΠΙΤΡΟΠΗΣ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΥΠΟΘΕΣΗ 107/82 R.



Συλλογή της Νομολογίας του Δικαστηρίου 1982 σελίδα 01179

Ισπανική ειδική έκδοση σελίδα 00410



Διάδικοι

Σκεπτικό της απόφασης

Διατακτικό



Διάδικοι

Στήν υπόθεση 107/82 R ,

ALLGEMEINE ELEKTRICITAETS-GESELLSCHAFT AEG-TELEFUNKEN AG , εκπροσωπουμένη από τούς Hirsch καί F . Oesterle , δικηγόρους Στουτγάρδης , μέ αντίκλητο στό Λουξεμβούργο τόν δικηγόρο E . Arendt , 34 b , rue Philippe-II ,

προσφεύγουσα ,

κατά

ΕΠΙΤΡΟΠΗΣ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,

καθ’ ης ,

Σκεπτικό της απόφασης

1 Στίς 6 Ιανουαρίου 1982 η Επιτροπή έλαβε , βάσει τού άρθρου 85 τής συνθήκης ΕΟΚ , τήν IV/28.748 AEG-Telefunken απόφαση , μέ τήν οποία κατεδίκαζε τό σύστημα εκλεκτικής διανομής τών προϊόντων Telefunken τό οποίο ειχε καθιερωθεί στήν Ευρωπαϊκή Κοινότητα . Η απόφαση αυτή εκοινοποιήθη στήν προσφεύγουσα τήν 21η Ιανουαρίου 1982 .

2 Σύμφωνα μέ τό άρθρο 2 τής αποφάσεως αυτής , η AEG υποχρεούται νά θέσει αμέσως τέρμα στήν διαπιστουμένη παράβαση . Τό άρθρο 3 προβλέπει τήν επιβολή προστίμου 1 000 000 ( ενός εκατομυρίου ) ECU , δηλαδή 2 455 780 DM ( δύο εκατομμυρίων τετρακοσίων σαράντα πέντε χιλιάδων επτακοσίων ογδόντα γερμανικών μάρκων ), στήν AEG καί τήν υποχρέωση καταβολής τού ποσού αυτού εντός προθεσμίας τριών μηνών από τήν ημερομηνία τής κοινοποιήσεως τής αποφάσεως . Τό άρθρο 4 ορίζει οτι η απόφαση αποτελεί εκτελεστό τίτλο , σύμφωνα μέ τό άρθρο 192 τής συνθήκης ΕΟΚ .

3 Υπό τίς προϋποθέσεις αυτές , τό πρόστιμο έπρεπε νά πληρωθεί τό αργότερο μέχρι τήν 21η Απριλίου 1982 , μετά τήν οποία θά καθίστατο δυνατή η αναγκαστική εκτέλεση .

4 Μέ δικόγραφο πού πρωτοκολλήθηκε στήν γραμματεία τού Δικαστηρίου στίς 24 Μαρτίου 1982 , η AEG-Telefunken AG ήσκησε προσφυγή μέ αίτημα τήν ακύρωση τής αποφάσεως τής Επιτροπής . Μέ χωριστό δικόγραφο , πού πρωτοκολλήθηκε στήν γραμματεία τού Δικαστηρίου τήν ίδια ημέρα , η προσφεύγουσα υπέβαλε , κατ’ εφαρμογή τού άρθρου 192 , παράγραφος 4 , τής συνθήκης ΕΟΚ καί τών άρθρων 83 επ . τού κανονισμού διαδικασίας τού Δικαστηρίου , αίτηση αναστολής τής εκτελέσεως τής επιδίκου αποφάσεως , ζητώντας συγχρόνως νά μή υποχρεωθεί σέ εγγυοδοσία προκειμένου νά ανασταλεί η υποχρέωσή της νά πληρώσει τό πρόστιμο .

5 Σύμφωνα μέ τό άρθρο 84 παράγραφος 2 τού κανονισμού διαδικασίας , ο πρόεδρος δύναται νά κάνει δεκτή τήν αίτηση λήψεως ασφαλιστικών μέτρων καί πρίν ακόμη ο αντίδικος υποβάλει τίς παρατηρήσεις του . Τό μέτρο αυτό δύναται μεταγενεστέρως νά μεταρρυθμισθεί ή ανακληθεί , ακόμη καί αυτεπαγγέλτως .

6 Πρός τό συμφέρον τής ορθής απονομής τής δικαιοσύνης επιβάλλεται , ως συντηρητικό μέτρο , η αναστολή τής εκτελέσεως τού άρθρου 3 τής επιδίκου αποφάσεως μέχρι τής εκδόσεως τής διατάξεως επί τής συνολικής αιτήσεως λήψεως ασφαλιστικών μέτρων .

Διατακτικό

Διά ταύτα

Ο ΠΡΟΕΔΡΟΣ

αποφαινόμενος κατά τήν διαδικασία τών ασφαλιστικών μέτρων

διατάσσει :

1 ) Αναστέλλει , υπό τύπο συντηρητικού μέτρου , τήν εκτέλεση τού άρθρου 3 τής αποφάσεως τής Επιτροπής , τής 6ης Ιανουαρίου 1982 , αφορώσης διαδικασία βάσει τού άρθρου 85 τής συνθήκης ΕΟΚ ( IV/28.748 AEG-Telefunken ), μέχρις εκδόσεως τής διατάξεως επί τής συνολικής αιτήσεως λήψεως ασφαλιστικών μέτρων .

2)Η διαδικασία τών ασφαλιστικών μέτρων συνεχίζεται αμέσως . Η Επιτροπή οφείλει νά καταθέσει εγγράφως τίς παρατηρήσεις της πρίν από τίς 19 Απριλίου 1982 .

3)Επιφυλάσσεται ως πρός τά έξοδα .